മ്യാന്മാറിന്റെ ദേശീയപതാക

മ്യാൻമറിന്റെ നിലവിലെ പതാക, 1974 മുതൽ ഉപയോഗത്തിലുള്ള പഴയ പതാകയ്ക്ക് പകരമായി 2010 ഒക്ടോബർ 21 ന് നിലവിൽ വന്നു. 2008 ലെ ഭരണഘടനയിൽ രാജ്യത്തിന്റെ പേരിൽ മാറ്റങ്ങൾ വരുത്തുന്നതിനൊപ്പം പുതിയ പതാകയും അവതരിപ്പിച്ചു.

പതാകയുടെ രൂപകൽപ്പനയിൽ മഞ്ഞ, പച്ച, ചുവപ്പ് എന്നീ മൂന്ന് തിരശ്ചീന വരകളുണ്ട്, നടുക്ക് അഞ്ച് കോണുകളുള്ള വെളുത്ത നക്ഷത്രവും ആലേഖനം ചെയ്തിരിക്കുന്നു. വരകളുടെ മൂന്ന് നിറങ്ങൾ യഥാക്രമം ഐക്യദാർഡ്യം, സമാധാനം, ധൈര്യം- നിർണ്ണായകത എന്നിവയുടെ പ്രതീകമാണ്. 

 നിറങ്ങൾ 
പദ്ധതിമഞ്ഞപച്ചചുവപ്പ്വെള്ളപാന്റോൺ1163611788സുരക്ഷിതംRGB254-203-052-178-51234-40-57255-255-255ഹെക്സാഡെസിമൽ# FECB00# 34B233# EA2839#FFFFFFസി.എം.വൈ.കെ.0, 20, 100, 076, 0, 100, 00, 98, 82, 00, 0, 0, 0

 ചരിത്രം 

 1948-ലെ പതാക 
കണ്ണി=https://ml.wikipedia.org/wiki/%E0%B4%AA%E0%B5%8D%E0%B4%B0%E0%B4%AE%E0%B4%BE%E0%B4%A3%E0%B4%82:Flag_of_Myanmar_(1974-2010).svg|ഇടത്ത്‌|ലഘുചിത്രം|സോഷ്യലിസ്റ്റ് റിപ്പബ്ലിക് ഓഫ് യൂണിയൻ ഓഫ് ബർമ (3 ജനുവരി 1974 - 18 സെപ്റ്റംബർ 1988), മ്യാൻമർ യൂണിയൻ (18 സെപ്റ്റംബർ 1988 - 21 ഒക്ടോബർ 2010) എന്നിവയുടെ പതാക.

</br> അനുപാതം 5: 9; ദേശീയ പതാകയും സംസ്ഥാന ചിഹ്നവും.
നെ വിൻ  ബർമയെ ഒരു സോഷ്യലിസ്റ്റ് റിപ്പബ്ലിക്കായി പ്രഖ്യാപിച്ചതിനെ തുടർന്ന്  1974 ജനുവരി 3 ന് അംഗീകരിച്ച പുതിയ പതാകയ്ക്ക് മുൻ പതാകയുടെ സമാനമായ അനുപാതമാണുണ്ടായിരുന്നത്. ചുവന്ന നിറത്തിലുള്ള ഒരു പശ്ചാത്തലത്തിൽ ഇടതുഭാഗത്തായി നീല നിറമുള്ള കാന്റണിൽ 14 നക്ഷത്രങ്ങളും മധ്യത്തിൽ ഒരു പൽചക്രവും അതിനുമുകളിലായി ഒരു നെൽ കതിരും ( ബർമ സോഷ്യലിസ്റ്റ് പ്രോഗ്രാം പാർട്ടിയുടെ ലോഗോ) ചിത്രീകരിച്ചിരിക്കുന്നു. നെല്ല് കതിരു കാർഷിക മേഖലയെ സൂചിപ്പിക്കുന്നു. പൽചക്രം വ്യവസായത്തെ പ്രതിനിധീകരിക്കുന്നു. 14 നക്ഷത്രങ്ങൾ യൂണിയനിലെ 14 അംഗരാജ്യങ്ങളെ പ്രതിനിധീകരിക്കുന്നു.  സൈനിക സർക്കാരിനെതിരായ പ്രതിഷേധത്തിന്റെ അടയാളമായി 1988 ലെ 8888 പ്രക്ഷോഭത്തിനിടെ 14 നക്ഷത്ര പതാക തലകീഴായി തൂക്കിയിടുകയുണ്ടായി.

 2010-ലെ പതാക 
2006 നവംബർ 10 ന് ഒരു ഭരണഘടനാ കൺവെൻഷനിൽ ദേശീയ പതാകയ്ക്കായി ഒരു പുതിയ രൂപകൽപ്പന നിർദ്ദേശിച്ചു. പുതിയ പതാകയിൽ തുല്യ വലുപ്പത്തിലുള്ള മൂന്ന് പച്ച, മഞ്ഞ, ചുവപ്പ് തിരശ്ചീന വരകൾ അടങ്ങിയിരിക്കും, പച്ച നാടയുടെ ഇടത് ഭാഗത്തായി ഒരു വെളുത്ത നക്ഷത്രം എന്നിവ ചേരുന്നതായിരുന്നു അത്. 

2007 സെപ്റ്റംബറിൽ മറ്റൊരു പുതിയ രൂപകൽപ്പന നിർദ്ദേശിക്കപ്പെട്ടു, ഇത്തവണ നടുക്ക് ഒരു വലിയ വെളുത്ത നക്ഷത്രവും വ്യത്യസ്ത ക്രമത്തിൽ വരകളും ഉള്ള രൂപമായിരുന്നു, അതായത്: മഞ്ഞ, പച്ച, ചുവപ്പ് എന്നീ ക്രമത്തിൽ നിറങ്ങൾ.  ജപ്പാനീസ് ബർമ അധിനിവേശ സമയത്ത് ബർമയുടെ പതാകയിലും ഇതേ ക്രമം ഉപയോഗിച്ചിരുന്നു, അതിൽ മധ്യത്തിൽ ഒരു പച്ച മയിൽ ഉണ്ടായിരുന്നു. രാജകീയ മുദ്രയായ മയിലില്ലാതെ ബർമ സംസ്ഥാനത്തിന്റെ പതാക എന്ന ആശയത്തിലായിരുന്നു ഈ നിർദ്ദേശം വന്നത്. രാജചിഹ്നത്തിന് പകരം ബർമ യൂണിയനെ അതിന്റെ പതാകയുടെ കന്റോണിൽ വെളുത്ത നക്ഷത്രമായി പ്രതീകവൽക്കരിച്ചിരിക്കുന്നു

2007 സെപ്റ്റംബറിൽ നിർദ്ദേശിച്ച പതാക പുതിയ ഭരണഘടനയിൽ ഉൾപ്പെടുത്തി, 2008 ലെ റഫറണ്ടം സഹിതം അംഗീകരിച്ചു.   2010 ഒക്ടോബർ 21 ന് പ്രാദേശിക സമയം 3:00 ന് തൊട്ടുമുമ്പ് പുതിയ പതാകയ്ക്ക് അനുകൂലമായി പഴയ പതാക താഴ്ത്താൻ ഉദ്യോഗസ്ഥരോട് ആവശ്യപ്പെട്ടു .  പഴയ പതാകകളെല്ലാം കത്തിച്ചുവെന്ന് ഉറപ്പാക്കാനുള്ള ഉത്തരവുകളും കൈമാറി.  പതാക മാറ്റുന്നതിന് തൊട്ടുമുമ്പ് ദേശീയ മാധ്യമങ്ങളിൽ പുതിയ പതാക സ്വീകരിക്കുന്നത് പ്രഖ്യാപിച്ചു. 

മഞ്ഞ, പച്ച, ചുവപ്പ് നിറങ്ങളിലുള്ള തിരശ്ചീന ത്രിവർണ്ണ പതാകയാണ് പുതിയ പതാക. പതാകക്ക് നടുവിൽ അഞ്ച് പോയിന്റുള്ള വെളുത്ത നക്ഷത്രവും ഉണ്ട്. മഞ്ഞ ഐക്യദാർഡ്യത്തെ പ്രതിനിധീകരിക്കുന്നു. പച്ച സമാധാനം,  സമൃദ്ധി എന്നിവയെ പ്രതീകപ്പെടുത്തുന്നു. ചുവപ്പ് ധൈര്യത്തെയും ദൃഢനിശ്ചയത്തെയും പ്രതിനിധീകരിക്കുന്നു. വെളുത്ത നക്ഷത്രം രാജ്യത്തിന്റെ ഐക്യത്തിന്റെ പ്രാധാന്യത്തെ സൂചിപ്പിക്കുന്നു.  പച്ച, മഞ്ഞ, ചുവപ്പ് എന്നിവ പാൻ-ആഫ്രിക്കൻ നിറങ്ങളായി കണക്കാക്കപ്പെടുന്നു. പുതിയ പതാക "ആഫ്രിക്കൻ" ആയി കാണപ്പെടുന്നുവെന്നും ഒരു ആഫ്രിക്കൻ രാജ്യത്തിന്റെ പതാകയെക്കുറിച്ച് ആശയക്കുഴപ്പമുണ്ടാക്കാം എന്നും കേൾവി ഉണ്ടായിരുന്നു. 

 2019-ലെ നിർദ്ദേശങ്ങൾ 
ഭരണകക്ഷിയായ നാഷണൽ ലീഗ് ഫോർ ഡെമോക്രസി (എൻ‌എൽ‌ഡി) 2019 ജൂലൈയിൽ ദേശീയ പതാക മാറ്റുന്നതുൾപ്പെടെ നിരവധി ഭരണഘടനാ ഭേദഗതികൾ നിർദ്ദേശിച്ചു. നാല് രാഷ്ട്രീയ പാർട്ടികളായ എൻ‌എൽ‌ഡി, എസ്‌എൻ‌എൽ‌ഡി, എസ്‌സി‌ഡി, എൻ‌യു‌പി എന്നിവ നാല് പതാകകൾ നിർദ്ദേശിച്ചു.  2010 ൽ അംഗീകരിച്ച പതാകയ്ക്ക് മ്യാൻമറിലെ ജനങ്ങളുടെ പൂർണ പിന്തുണയുണ്ടെന്ന് വിശ്വസിക്കാത്തതിനാൽ ദേശീയ പതാക മാറ്റാൻ എൻ‌എൽ‌ഡി നിർദ്ദേശിച്ചു.  സ്വാതന്ത്ര്യസമയത്ത് രാജ്യം സ്വീകരിച്ച പതാകയെ അടിസ്ഥാനമാക്കിയാണ് അവരുടെ നിർദ്ദിഷ്ട പതാക, പതാകയിൽ നീല നിറത്തിലുള്ള കന്റോണുള്ള ചുവന്ന ഫീൽഡ് ഉൾക്കൊള്ളുന്നു. നീല കന്റോണിനുള്ളിൽ യൂണിയനെ പ്രതിനിധീകരിക്കുന്ന ഒരു വലിയ വെളുത്ത നക്ഷത്രം ഉണ്ട്, അതിന് ചുറ്റും 14 ചെറിയ വെളുത്ത നക്ഷത്രങ്ങൾ രാജ്യത്തെയും സംസ്ഥാനങ്ങളെയും പ്രതിനിധീകരിക്കുന്നു. 

 ചരിത്ര പതാകകൾ 

 അവലംബം 

വർഗ്ഗം:മ്യാന്മാറിന്റെ ദേശീയ പ്രതീകങ്ങൾ
വർഗ്ഗം:ഏഷ്യൻ രാജ്യങ്ങളുടെ ദേശീയ പതാകകൾ